જમ્મુ કાશ્મીરના રાજૌરી વિસ્તારમાં આઇએસનો ઝંડો બાળવા પર સાંપ્રદાયિક તનાવ ફેલાઇ ગયો છે. જે બાદ અહીં બેમુદ્દતી કર્ફ્યુ લાદવામાં આવ્યો છે. વધુમાં આ હિંસક અથડામણમાં 12 જવાનો ઇજાગ્રસ્ત થયા છે. જેમાંથી 4ની હાલત ગંભીર છે. નોંધનીય છે કે બજરંગ દળ અને વિહપના નેતાઓએ આઇએસના ઝંડા અને પાકિસ્તાનના પૂતળા અહીં બાળ્યા હતા. જો કે મુસ્લિમ દળોનો દાવો છે કે આ ઝંડા પર અરબી ભાષામાં તેમના ધર્મની કેટલીક વાતો લખવામાં આવી હતી. જે બાદ અહીં સાંપ્રદાયિક અથડામણ શરૂ થઇ.